CELEX: 62017CN0383
Language: hr
Date: 2017-06-26 00:00:00
Title: Predmet C-383/17: Tužba podnesena 26. lipnja 2017. – Europska komisija protiv Portugalske Republike

21.8.2017   
            
            
               HR
            
            
               Službeni list Europske unije
            
            
               C 277/28
            
         Tužba podnesena 26. lipnja 2017. – Europska komisija protiv Portugalske Republike
   (Predmet C-383/17)
   (2017/C 277/41)
   Jezik postupka: portugalski
   
      Stranke
   
   
      Tužitelj: Europska komisija (zastupnici: P. Costa de Oliveira i L. Nicolae, agenti)
   
      Tuženik: Portugalska Republika
   
      Tužbeni zahtjev
   
   Tužitelj od Suda zahtijeva da:
   
               —
            
            
               utvrdi da je Portugalska Republika povrijedila svoje obveze prema članku 9. stavku 2. Direktive 2009/15/EZ (1) Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova te za odgovarajuće aktivnosti pomorskih uprava jer Komisiji nije dostavila nijedno izvješće o rezultatima nadzora svih priznatih organizacija koje djeluju u njezino ime;
            
         
               —
            
            
               naloži Portugalskoj Republici snošenje troškova.
            
         
      Tužbeni razlozi i glavni argumenti
   
   Članak 9. stavak 2. direktive jasno utvrđuje da svaka država članica najmanje svake dvije godine nadzire svaku priznatu organizaciju koja djeluje u njezino ime, te dostavlja drugim državama članicama i Komisiji izvješće o rezultatima tog nadzora najkasnije do 31. ožujka prve godine nakon godine u kojoj je obavljen nadzor.
   Budući da je u skladu s člankom 13. stavkom 1. rok za prenošenje direktive u nacionalno pravo istekao 17. lipnja 2011., Portugalska Republika trebala je dostaviti prvo izvješće najkasnije 31. ožujka 2013. s obzirom na to da je mogla odabrati provesti prvi nadzor tijekom 2011. ili 2012. godine.
   Međutim, u ovome trenutku, u lipnju 2017., Portugalska Republika još uvijek nije dostavila nijedno izvješće.
   
      (1)  SL 2009., L 131, str. 47. (SL, posebno izdanje na hrvatskom jeziku, poglavlje 7., svezak 14., str. 73.)